**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՆԱԿՉՈՒԹՅԱՆ**

**ՍԱՆԻՏԱՐԱՀԱՄԱՃԱՐԱԿԱՅԻՆ ԱՆՎՏԱՆԳՈՒԹՅԱՆ ԱՊԱՀՈՎՄԱՆ ՄԱՍԻՆ»**

**ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության բնակչության սանիտարահամաճարակային անվտանգության ապահովման մասին» 1992 թվականի նոյեմբերի 11-ի ՀՕ-43 օրենքի (այսուհետ՝ Օրենք) 5-րդ հոդվածի 1-ին մասըլրացնել հետևյալ բովանդակությամբ նոր՝ 12-19-րդ կետերով.

«12) ճանաչում է Մ**իջազգային առողջապահական (բժշկասանիտարական) կանոնների**(2005 թվական) **հարցերով ազգային համակարգող մարմին և սահմանում Միջազգային առողջապահական (բժշկասանիտարական) կանոնների** (2005 թվական) **հարցերով ազգային համակարգող մարմնի լիազորությունները.**

13) սահմանում է Մ**իջազգային առողջապահական (բժշկասանիտարական) կանոնների** (2005 թվական) **հարցերով ազգային համակարգող մարմնի և Առողջապահության համաշխարհային կազմակերպության հաղորդակցման կետերի միջև կանոնավոր կապի ապահովման կարգը.**

14) սահմանում է Մ**իջազգային առողջապահական (բժշկասանիտարական) կանոնների** (2005 թվական) **հարցերով ազգային համակարգող մարմնի և շահագրգիռ մարմինների համագործակցության մեխանիզմները և համակարգման ընթացակարգերը.**

**15) սահմանում է Միջազգային առողջապահական (բժշկասանիտարական) կանոնների** (2005 թվական) **հարցերով ազգային համակարգող մարմնում** միջազգային կազմակերպություններին, միջկառավարական մարմիններին, առանձին երկրներին, ինչպես նաև միջոլորտային համագործակցության շրջանակներում հաղորդվող տեղեկատվության ռեգիստրը և տեղեկատվության հաղորդման կարգը.

**16) հաստատում է պետականսահմանի անցման կետերում Հայաստանի Հանրապետությունում Միջազգային առողջապահական կանոնների** (2005 թվական)**ներդրման և արտակարգ իրավիճակների ժամանակ գործողությունների ծրագիրը.**

**17)** հաստատում է կոնտակտավորների հսկողության հետ կապված զբոսաշրջային օպերատորների և ավիաուղիների հետ կապի մեխանիզմների ապահովման կարգը.

**18)** հաստատում է **լաբորատոր կենսաանվտանգության, կենսաապահովության, քիմիական և ճառագայթային անվտանգության համակարգին ներկայացվող ընդհանուր պահանջները.**

19) հաստատում է **մարդու համարախտածնության 1-4-րդ խմբերի միկրոօրգանիզմների հելմինթների և կենսաբանական ծագում ունեցող թույների ցանկը**:

**Հոդված 2.** Օրենքի 6-րդ հոդվածի 1-ին մասը լրացնել հետևյալ բովանդակությամբ նոր՝ 8-րդ կետով.

«8) մեթոդական ուղեցույցների մշակումն ու հաստատումը: Սույն հոդվածի իմաստով մեթոդական ուղեցույց է համարվում գիտական և ապացուցողական հիմքով լիազոր մարմնի կողմից հաստատած փաստաթուղթը, որը ներառում է առողջության պահպանմանը, հիվանդությունների կանխարգելմանը (ներառյալ՝ իմունականխարգելումը, հիվանդությունների վաղ հայտնաբերումը, դրանց առաջացման և տարածման պատճառների և պայմանների բացահայտումը), առողջության ամրապնդմանն ուղղված միջոցառումների համալիր, այդ թվում՝ առողջ ապրելակերպի ձևավորումը՝ ուղղված մարդու առողջության վրա շրջակա միջավայրի գործոնների վնասակար ազդեցության գնահատմանը, հայտնաբերմանն ու կանխարգելմանը:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: